Bitterbergknapp

Bitterbergknapp er ein fleirårig sukkulent plante i bergknappslekta i bergknappfamilien. Arten har ei amfi-atlantisk utbreiing. Som namnet peiker på har han ein bitter smak. 

mini|venstre|Nærbilde av blomen til bitterbergknapp.
Planten vert kring 5 cm høg. Han har krypande skot som er lysgrøne eller brungule. Stenglane er opprette og sideskota klubbeforma. Blada er litt kantete, elles eggrunde. Blomane har breie gule kronblad som er dobbelt så lange som begerblada. 

Bitterbergknapp blomstrar kring juni månad på knausar, murar, strender og turr bakke. Planten stammar frå Europa, og veks gjennom heile Noreg. Han finst også som innført plante i Nord-Amerika og på New Zealand.

Planten blir brukt som prydplante, gjerne i steinbed. Han koloniserer også gjerne tørre mennesebygde område som vegkantar og murar.

 Kjelder 
«Biting Stonecrop», NatureGate
Johannes Lid: Norsk-svensk-finsk flora. Det Norske Samlaget, 1985.
Svensk Wikipedia.
Referansar

Bakgrunnsstoff

Kategori:Viltveksande plantar i Noreg
Kategori:Planteliv i Europa
Kategori:Planteliv i Nord-Afrika
Kategori:Bergknappfamilien
Kategori:Innførte plantar på New Zealand
Kategori:Innførte plantar i Nord-Amerika
Kategori:Sukkulentar